

**REPUBLIKA HRVATSKA**

**BRODSKO-POSAVSKA ŽUPANIJA**

**OPĆINA SIKIREVCI**

**Općinski načelnik**

KLASA: 024-03/24-01/5

URBROJ: 2178-26-01-24-01

Sikirevci, 28.studeni 2024.

Na temelju članka 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) te članka 47. Statuta Općine Sikirevci („Službeni vjesnik Brodsko-posavske županije“ broj 11/21.“ Službeni glasnik Općine Sikirevci“ br.1/22.,7/23.), Općinski načelnik Općine Sikirevci dana 28. studenog 2024. donosi

**O D L U K U**

**o isplati prigodnog dara (božićnice) umirovljenicima**

**i korisnicima nacionalne naknade za starije osobe**

**s područja Općine Sikirevci u 2024. godini**

**Članak 1**.

Ovom Odlukom utvrđuju se uvjeti i način isplate prigodnog dara (božićnice) umirovljenicima i korisnicima koji primaju nacionalnu naknadu za starije osobe s područja Općine Sikirevci u 2024. godini.

**Članak 2.**

Umirovljenicima se smatraju korisnici mirovina, pod uvjetom da imaju navršenih 55 godina života, prijavljeno prebivalište na području Općine Sikirevci, a neovisno o kojoj se vrsti mirovine radi (obiteljskoj, starosnoj ,prijevremenoj, invalidskoj ili da primaju nacionalnu naknadu za starije osobe).

**Članak 3.**

Prigodan dar (božićnica) se isplaćuje pod uvjetom da korisnici mirovina iz članka 2. ove Odluke i korisnici nacionalne naknade za starije osobe imaju prijavljeno prebivalište na području Općine Sikirevci te da na adresi podnositelja zahtjeva za isplatu prigodnog dara (božićnice) nema financijskih obveza prema Proračunu Općine Sikirevci.

Ukupan iznos mirovine korisnika mirovina iz članka 2. ove Odluke ne smije prelaziti iznos od 350,00 €. U ukupan iznos mirovinskih primanja ulaze domaća i strana primanja.

**Članak 4.**

Prigodan dar (božićnica) za umirovljenike i korisnike nacionalne naknade za starije osobe utvrđuje se u **iznosu od 40,00 € (četrdeset eura)**, a financijska sredstva za isplatu božićnica osigurana su Proračunu Općine Sikirevci za 2024.godinu.

Prigodan dar (božićnica) se isplaćuje na ruke putem općinske blagajne.

Isplata prigodnog dara ( božićnice) započinje **od 09. prosinac do 20.prosinca 2024. godine** uz priloženu dokumentaciju iz članka 5. ove Odluke.

**Članak 5.**

Korisnici mirovina iz članka 2. ove Odluke te korisnici nacionalne naknade za starije osobe s područja Općine Sikirevci koji udovoljavaju uvjetima za ostvarivanje prava na isplatu prigodnog dara (božićnice) trebaju dostaviti Jedinstvenom upravnom odjelu Općine Sikirevci:

* zahtjev za isplatu prigodnog dara (božićnice),
* odrezak od posljednje mirovine (hrvatske i inozemne)
* važeću osobnu iskaznicu.

**Članak 6.**

Svi osobni podaci umirovljenika i korisnika nacionalne naknade za starije osobe koji se u okviru ovog postupka obrađuju u smislu Opće uredbe o zaštiti podataka, smatraju se poslovnom tajnom te se ne smiju ni na koji način obrađivati izvan svrhe za koju su prikupljeni, odnosno bez zakonske osnove.

Općina Sikirevci se obvezuje čuvati povjerljivost svih osobnih podataka te da će iste osobne podatke koristiti isključivo u točno određenu (propisanu) svrhu, a nakon ostvarenja propisane svrhe svi osobni podaci će se brisati.

**Članak 7.**

Ovom Odlukom stavlja se van snage Odluka o isplati prigodnog dara (božićnice) umirovljenicima s područja Općine Sikirevci u 2023. godini („Službeni glasnik Općine Sikirevci“, broj /23).

**Članak 8.**

Ova Odluka stupa na snagu prvog dana od dana objave u „Službenom glasniku Općine Sikirevci“ i bit će objavljena na služenim stranicama općine [www.opcina-sikirevci.hr](http://www.opcina-sikirevci.hr).

OPĆINSKI NAČELNIK

OPĆINE SIKIREVCI

Općinski načelnik

OPĆINE SIKIREVCI

Josip Nikolić, dipl.ing.drv.,v.r.